Ψηφιακά αποτυπώματα της νωδής άνω γνάθου. Μια συστηματική ανασκόπηση της σύγκρισης μεταξύ ψηφιακής και αναλογικής αποτύπωσης της άνω γνάθου ως προς την ακρίβεια της εφαρμογής
Creators: name: Καλλιγιάννης, Αντώνιος Στυλιανού
Publisher: name: Aristotle University of Thessaloniki
Year: 2023
Subjects: Ψηφιακή αποτύπωση
Αναλογική αποτύπωση
Ολική οδοντοστοιχία
Digital impression
Analogue impression
Complete denture

description: Η παρούσα συστηματική ανασκόπηση έχει ως σκοπό την παρουσίαση των σύγχρονων δεδομένων σχετικά με τη σύγκριση της ακρίβειας εφαρμογής βλεννογόνια στηριζόμενων ολικών οδοντοστοιχιών άνω γνάθου, που κατασκευάστηκαν μετά από λήψη ψηφιακού αποτυπώματος έναντι αναλογικού αποτυπώματος. Ακολουθήθηκε το πρωτόκολλο PRISMA για συστηματικές ανασκοπήσεις. Η ερευνητική ερώτηση ‘’Υπάρχει διαφορά στην ακρίβεια του ψηφιακού αποτυπώματος έναντι του αναλογικού σε νωδές άνω γνάθους που θα κατασκευαστεί ολική οδοντοστοιχία;’’ χρησιμοποιήθηκε για να αποφασιστούν λέξεις κλειδιά. Με το συνδυασμό τους έγινε βιβλιογραφική αναζήτηση στις ηλεκτρονικές βάσεις δεδομένων PubMed, Scopus και Cochrane. Δε χρησιμοποιήθηκε χρονολογικό φίλτρο. Στη συνέχεια έγινε συμπληρωματική αναζήτηση στις βιβλιογραφικές αναφορές των αρχικών αποτελεσμάτων. Με βάση τα κριτήρια επιλογής και αποκλεισμού έγινε σταδιακή διαλογή των αποτελεσμάτων της αναζήτησης. Οι τελικές μελέτες αξιολογήθηκαν ως προς το risk-of-bias με τη χρήση εξατομικευμένων ερωτήσεων του εργαλείου QUADAS-2. Η αναζήτηση στις ηλεκτρονικές βάσεις δεδομένων οδήγησαν σε 338 αποτελέσματα. Αποκλείστηκαν σταδιακά 11 διπλότυπα άρθρα, 322 άρθρα με μη σχετικό τίτλο ή περίληψη και 2 μετά από ανάγνωση του πλήρους κειμένου. Συνολικά 3 μελέτες συμπεριλήφθηκαν για εξαγωγή δεδομένων. Η συμπληρωματική αναζήτηση κατέληξε στην επιλογή 2 μελετών. Τελικά 5 μελέτες συμπεριλήφθηκαν στην παρούσα συστηματική ανασκόπηση. Λόγω ετερογένειας των μελετών αυτών, δεν ήταν δυνατή η μετα-ανάλυση των εξαχθέντων δεδομένων. Αντιφατικά δεδομένα από τις συμπεριληφθείσες μελέτες θέτουν κλειστά όρια στην ερμηνεία και αξιοπιστία των αποτελεσμάτων τους. Η έλλειψη και η ανάγκη τυποποιημένου ερευνητικού πρωτοκόλλου για κλινικές μελέτες είναι σαφής. Για τη λήψη ακριβούς ψηφιακού τελικού αποτυπώματος, παίζει σημαντικό ρόλο η κατανόηση και ο έλεγχος των επιμέρους παραγόντων που επηρεάζουν τη διαδικασία της αποτύπωσης με τις νέες μεθόδους.
description: This systematic review aims to present current data on the comparison of complete dentures’ accuracy of fit, when they are made after producing digital impressions versus analogue impressions. The PRISMA protocol for systematic reviews was followed. The research question “Is there a difference in accuracy of fit between complete removable dentures for the edentulous maxilla produced by digital impressions versus ones produced by analogue impressions?” was used to decide keywords for literature search. Combining those keywords, an electronic database search through PubMed, Scopus and Cochrane was conducted. An additional search was made through the bibliography of the initial results. No chronological filter was used. Inclusion and exclusion criteria specified prior to the search were used to gradually eliminate unrelated articles. The final results were evaluated for risk-of-bias using the QUADAS-2 tool with customized questions. The electronic database search led to 338 results. Three studies were included after the elimination of 11 doubles, 322 unrelated titles or abstracts and 2 studies that had the full text reviewed by the authors. The complementary search turned 2 more studies for inclusion. Due to heterogeneity of the included studies, meta-analysis of the retrieved data was not possible. The included studies presented contradictory data, thus limiting the ability and credibility of their interpretation. The lack of and need for a standardized research protocol for clinical studies is, however, definite. The comprehension and control of multiple causative factors, that affect the digital impression making process, are essential for accomplishing an accurate digital impression.